Nytt av året var også eksportprisen som ble delt ut i samarbeid med Music Norway for å «løfte frem artister, låtskrivere og produsenter som har bragt norsk musikk ut over landegrensene, som fremmer norske suksesshistorier i utlandet, og som stimulerer en hel bransje til å satse internasjonalt.» Prisen ble delt ut i juni og gikk til Kygo som fikk en statuett samt 100.000 kroner som til å dele videre til «en person, en organisasjon eller et miljø som i stor grad har bidratt til å inspirere og stimulere musikkinteressen hos vinneren». Øvrige nominerte var Vilde Frang, Madcon, Einar Selvik og Ina Wroldsen.